Môj strážny anjel, môj najlepší priateľ sedem príbehov pre deti - Byrne, Lorna, 1953-; Byrne, Aideen; Kočiš, Štefan (prekladateľ) (2021)
Krásne príbehy pre deti a ich rodičov od autorky viacerých svetových bestsellerov Lorny Byrneovej. Všetky deti vidia svojich strážnych anjelov. Túto nezvyčajnú schopnosť dospievaním postupne strácajú. Anjeli sú však tu a deťom pomáhajú so všetkými ich trápeniami či bolesťami. Ochraňujú ich a ak zídu zo svojej cesty, poradia, ako sa na ňu môžu vrátiť. O tejto schopnosti píše Lorna Byrneová vo svojej novej knihe Môj strážny anjel, môj najlepší priateľ. K napísaniu nežných, emotívnych príbehov, ktoré miestami vháňajú slzy do očí, ju inšpiroval sám život a vlastné skúsenosti. Píše napríklad o malej Zuzke, odkázanej na invalidný vozík. Alebo o Emke, ktorá má problémy so správaním. Zdalo by sa, že ide o úplne bežné životné situácie. No práve tie nám odhalia celkom iný svet. Svet, v ktorom mnoho detí otvorene hovorí o tom, že sú od samého začiatku života sprevádzané svojím strážnym anjelom, s ktorým sa môžu podeliť o svoje trápenie, ale i o šťastie či úspech. Takýto kontakt im nesmierne pomáha, pretože sa učia pomáhať druhým, a tým sa stávajú lepšími. Autorka knihu napísala spolu s najmladšou dcérou Aideen, ktorá ju aj ilustrovala. Láska a priateľstvo medzi matkou a dcérou dodáva knihe osobitné čaro, teplo i význam. Preniesli sa vďaka nej do svojho detstva a pripomenuli si, akú dlhú cestu už prešli. Presne to by sme mali z času na čas spraviť všetci. Aj preto je kniha určená nielen pre deti, ale aj pre ich rodičov.
Keywords: príbehy o anjeloch -- trápenie, príbehy, priateľstvo, bolesť, anjeli, život; írske príbehy; publikácie pre deti a mládež; Publications for children and youth; Irland stories